Sergiu Liuni

Sergiu Liuni (Roma, 3 di jinnaru dû 1929 – 30 di aprili dû 1989) fu nu riggista, sciniggiaturi e prudutturi di pillìculi talianu. Doppu quarchi film senza successu granni ntô stili peplum (cû film Il colosso di Rodi), Sergiu Liuni si didicau ô stili western, criannu capulavori comu C'era una volta il West, Per un pugno di dollari, Il buono il brutto e il cattivo, Per qualche dollaro in più. L'ùrtumu sò film fu la saga C'era una volta in America. Assai mpurtanti foru pi lu successu dî sò film li culonni sunori di Enniu Morriconi, unni ntî l'arranciamenti fiura puru quarchi vota lu marranzanu. Liuni fu arricanusciutu comu unu dî cchiù mpurtanti riggisti dâ storia dû cìnima, puru si fici picca pillìculi nna sò carrera: la sò riggìa sfirniciusa, ricca di cosi novi e stili, fici scola e fici tantu ca fici turnari lu western nna l'anni sissanta.

 Biografìa 

Figghiu d'unu di chiddi chi fìciru lu cìnima mutu talianu, Vicé Leone, accanusciutu cu lu nomu pi l'arti Roberto Roberti, e di l'attrici Edvige Valcarenghi, arricanusciuta cu lu nomu pi l'arti Bice Waleran (ccà 'n Italia comu Bice Valerian), Liuni accuminciò a travagghiari nna l'ambienti dû cìnima, prestu prestu, quannu avìa diciott'anni.

Già nna l'anni cinquanta accuminciò a scrìviri li sò sciniggiaturi, accamora pi ddi pillìculi ca s'acchiamàvanu "peplum", pillìculi ca pàrranu d storia chî custuma ca ci piacìanu assai a li sò tempi (accanusciuti â Mèrica puru comu "sword and sandal", chi voli diri "spata e sànnali").

Iddu appi puru na parti nica, comu unu ca si vidi pi picca minuti, 'n "Latri di bicicletti" di Vittorio De Sica (era unu di ddi preti tidischi ca foru pigghiati di suprassàutu di l'acqua di celu.

 Filmuggrafìa 
 L'urtimi juorni ri Pompei (1959)
 'U giganti ri Rodi (1961)
 P'un pugnu ri picciuli (1964)
 Pi quarchi picciulu chiossai (1965)
 'U Buonu, 'u làriu, 'u cattivu (1966)
 C'era 'na vota 'u West (1968)
 Calati a tiesta (1971)
 C'era 'na vota 'a Merica (1984)

 Autri pruggetti 
50px|none|Commons  Nta Commons s'attròvanu àutri mmàggini rilativi a Sergiu Liuni.Sergiu Liuni muriu lu 30 aprili 1989 a 60 anni, mentri stava travagghiannu supra a un film chi parrava di  l'Assediu di Leningrado. U film, chi nun si fici chiù, s'aveva a chiamari C'era 'na vota a Leningrado.

Liuni, Sergiu
Liuni, Sergiu
Liuni, Sergiu
Liuni, Sergiu